**OBAVIJEST ZA POTROŠAČE**

**Opoziv proizvoda**

**BIO CHOCOLATE CHIP PEANUT BUTTER 350g**

(BIO kikiriki maslac s čokoladnim čipsom 350g,

 BIO namaz od kikirikija s okusom čokolade 350g)

Državni inspektorat obavještava potrošače o opozivu proizvoda BIO CHOCOLATE CHIP PEANUT BUTTER 350g, koji se na hrvatsko tržište stavlja pod imenom BIO kikiriki maslac s čokoladnim čipsom 350g i BIO namaz od kikirikija s okusom čokolade 350g, LOT broja L0107, najbolje upotrijebiti do: 01.07.2023., zbog neoznačenog mliječnog proteina u sadržaju istoga.

S obzirom da na proizvodu nije označen alergen mliječni protein, proizvod može predstavljati rizik po zdravlje potrošača osjetljivih na isti dok ga osobe koje nisu alergične mogu i dalje upotrebljavati bez ograničenja.

Proizvod nije u skladu s Uredbom 178/2002 o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane i Uredbom (EZ) br. 1169/2011 Europskog parlamenta i Vijeća od 25. listopada 2011. o pružanju informacija o hrani potrošačima, kojom se izmjenjuju i dopunjuju Uredbe (EC) br. 1924/2006 i (EC) br. 1925/2006 Europskog parlamenta i Vijeća Direktive 2000/13 / EZ Europskog parlamenta i Vijeća, Direktive Komisije 2002/67 / EZ i Direktive Komisije 2002/67 / EZ 2008/5 / EZ i Uredbe Komisije (EZ) br. 608/2004.

**Podaci o proizvodu:**

**Proizvođač:** Nutrisslim, proizvodnja in distribucija živil, d.o.o, Ig, Slovenija

**Stavlja na tržište:** POL-HOR d. o. o., Rijeka

 Šakti Ko d.o.o., Samobor

**Obavijest se odnosi isključivo na proizvod sa gore navedenim podacima.**